VALSTYBINĖS NE MAISTO PRODUKTŲ INSPEKCIJOS

PRIE ŪKIO MINISTERIJOS

VIRŠININKAS

ĮSAKYMAS

DĖL VALSTYBINĖS NE MAISTO PRODUKTŲ INSPEKCIJOS PRIE ŪKIO MINISTERIJOS VIRŠININKO 2010 M. SPALIO 29 D. ĮSAKYMO NR. 1R-115 „DĖL PATIKRINIMŲ ATLIKIMO TVARKOS APRAŠO PATVIRTINIMO“ PAPILDYMO IR PAKEITIMO

2014 m. spalio 31 d. Nr. 1R-110

Vilnius

Vadovaudamasis Valstybinės ne maisto produktų inspekcijos prie Ūkio ministerijos nuostatų, patvirtintų 2012 m. liepos 18 d. ūkio ministro įsakymu Nr. 4-701, 16.1 punktu:

1. P a p i l d a u Valstybinės ne maisto produktų inspekcijos prie Ūkio ministerijos patikrinimų atlikimo tvarkos aprašą, patvirtintą Valstybinės ne maisto produktų inspekcijos prie Ūkio ministerijos (toliau - Inspekcijos) viršininko 2010 m. spalio 29 d. įsakymu Nr. 1R-115 (toliau - Aprašas), 591 punktu ir jį išdėstau taip:

„591. Inspekcijos pareigūnas, nustatęs, kad pavojingo produkto eksploatacinės savybės, sudėtis, komplektiškumas ir įpakavimas neatitinka technologinių normų, techninių specifikacijų (sąlygų), standartų ir kitų deklaruojamų dokumentų, teisės aktų nustatytų privalomų kokybės reikalavimų, kad ūkio subjektas nepateikė būtinų kokybę ir saugą patvirtinančių dokumentų, montavimo, instaliavimo, surinkimo ar naudojimo instrukcijų, šių dokumentų nesaugojo ir nepateikė Inspekcijai nustatytais terminais, vengė pateikti Inspekcijos prašomą informaciją, priima sprendimą dėl aprašo VIII skyriuje nustatytos procedūros pradėjimo.“.

2. P a k e i č i u Aprašo 61 punktą ir išdėstau jį nauja redakcija:

„61. Inspekcijos struktūrinio padalinio, esančio apskrityje, vedėjas per 1 (vieną) darbo dieną nuo sprendimo taikyti rinkos ribojimo priemonę priėmimo dienos privalo elektroniniu paštu išsiųsti elektroninę priimto sprendimo versiją Inspekcijos Analizės ir komunikacijų skyriui, kuris per 1 (vieną) darbo dieną nuo elektroninės sprendimo versijos gavimo dienos Inspekcijos interneto svetainėje patalpina pranešimą dėl minėto sprendimo priėmimo ir apie priimtą sprendimą informuoja vartotojų asociacijas.“.

Inspekcijos viršininkas	Renaldas Čiužas